open-index/open-wikipedia-markdown huggingface dataset:
Réunioninsuohaukka

**Réunioninsuohaukka** (*Circus maillardi*) on haukkojen heimon suohaukkojen sukuun kuuluva lintu. Sitä tavataan Ranskan Réunionissa.

Sen määräksi on esitetty eri arvioiden mukaan 100–150 paria, jolloin koko populaation suuruus olisi yli 500 yksilöä. Suojelutoimien ansiosta määrä on ehkä vakaa tai kasvamassa, joskin arviointi on vaikeaa

Linnun pituus on 54&nbsp;cm. Koiraan pää on pääasiassa musta, selkä on tumma, käsisulat ja kyynärsulat ovat vaaleanharmaat, pyrstössä ei ole raitaa, alapuoli on valkoinen. Naaras ja nuori yksilö on tummanruskea ja pyrstössä on juovia.

Sen elinpiiriä ovat subtrooppiset ja trooppiset kosteat vuoristometsät 1800 metrin korkeuteen sekä pienet suot, mutta myös alavat metsät, viljellyt alueet, laitumet ja järvet.

## Lähteet
Silminnäkijä (vuoden 1970 elokuva)

**Silminnäkijä** (*Eyewitness*, videolevitysnimenä Suomessa *Vaarallinen todistaja*) on vuonna 1970 ensi-iltansa saanut John Houghin ohjaama englantilainen jännityselokuva. 

## Juoni
12-vuotias Ziggy on vierailulla eversti-isoisänsä luona Maltalla. Pojalla on taipumus liioitteluun ja vilkkaaseen mielikuvitukseen. Hän joutuu sattumalta presidentin murhan silminnäkijäksi, mutta kukaan ei usko häntä ennen kuin huomaavat pojan joutuneen ajojahdin kohteeksi.

## Näyttelijät

## Vastaanotto
''Video-oppaassa''  vuodelta 1995 elokuvaa luonnehditaan lapsille sopivaksi toimeliaaksi takaa-ajojännäriksi, joka oli kuitenkin Suomessa lapsilta kielletty K-16-merkinnällä. Elokuva sai kaksi tähteä viidestä.

## Lähteet
Hoverla

**Hoverla** () on Itä-Karpaatteihin kuuluva vuori Länsi-Ukrainan Ivano-Frankivskin alueen Nadvirnan piirin ja Taka-Karpatian alueen Rah’ivin piirin rajalla. Hoverlan korkein kohta on 2&nbsp;061 metriä merenpinnan yläpuolella ja on Ukrainan korkein vuorenhuippu. 

Vuori sijaitsee vuonna 1980 perustetussa, 503,03 neliökilometrin laajuisessa Karpaattien kansallispuistossa. Kesäaikaan vuorenhuippu on melko suosittu patikointikohde. Esimerkiksi Ukrainan itsenäisyyspäivänä 24. elokuuta saattavat sadat ukrainalaiset kiivetä vuorelle. 

Erityisesti talvella ja huonolla säällä vuorenhuipulle nouseminen muuttuu kuitenkin vaativaksi. Paleltumisvaara kasvaa ja näkyvyys voi muuttua huonoksi, mikäli vuori jää pilven sisään tai lumituisku yllättää. Muutamat kokemattomat extremeintoilijat ovat saaneet surmansa vuoren rinteillä. 


Kuva: Dancerz Pozyzewska Howerla pol.jpg| Hoverla ja pari naapurihuippua.
Kuva: Approaching Hoverla.jpg| Ajo Hoverlaa kohti (toukokuu 2011).
Kuva: Goverla 01.jpg| Eräs vaelluksen lähtöpaikka.
Kuva: Goverla 05.jpg | Opaste kahdelle eri reitille.
Kuva: Goverla 23.jpg | Kivinen tie (syyskuu 2012).
Kuva: Hoverlyana.jpg | Polku huipulle on paikoin melko kivinen.
Kuva: Goverla 19.jpg | Vuori voi peittyä pilviin, näkyvyys pudota ja lämpötila laskea.
Kuva: Hoverla (21.06.2012).JPG| Hoverla (kesäkuu 2012).
Kuva: Goverla2013.jpg| Hoverla (elokuu 2013).
Kuva: Hoverla 4.jpg| Patikoijia huipulla loppukesällä.
Kuva: Goverla top.jpg| Näkymää huipun läheltä (toukokuu 2007).
Kuva: Hoverla Winter 2005.jpg | Luminen vuori (tammikuu 2005).


## Lähteet

## Aiheesta muualla

* TVi-kanavan ohjelma Hoverla-vuoresta  
* Climbing Hoverla   (tryukraine.com)
* Hoverla (Goverla, 2061 m) (dusekarpat.cz)
* Tiiviin loppukesän päiväretken aikataulu (kun kaikki sujuu) (splav.lviv.ua)
* 9 krokiv na Hoverly (yhdeksän "askelta", miten pääset Hoverlalle)  (tyzhden.ua)
* Топографічна карта України - Рахов (1:100k, jpg)
Tuomas Hirvonen

**Tuomas Hirvonen** (s. 17. toukokuuta 1996 Kouvola) on suomalainen koripalloilija, joka edustaa Katajaa. Pelipaikaltaan Hirvonen on takamies ja hänet tunnetaan erityisesti syöttötaidostaan.

Hirvonen debytoi Korisliigassa vuonna 2011, kun hän pelasi kuusi ottelua Kouvojen edustusjoukkueessa. Lopullisen läpimurtonsa Hirvonen teki vuonna 2013, jolloin hän pelasi yhteensä 42 ottelua tehoin 6,4 pistettä, 2 levypalloa ja 2,2 syöttöä ottelua kohden. Hirvonen nousi Kouvojen ykköstakamieheksi ja hänen johdollaan joukkue voitti SM-kultaa vuonna 2016 ja SM-hopeaa vuonna 2019.

Kesällä 2019 Hirvonen siirtyi yksivuotisella sopimuksella Lahteen, jossa hänestä tuli kautta aikain yhdestoista pelaaja, joka rikkoi tuhannen syötön rajan Korisliigassa. Yhden Lahdessa vietetyn pelikauden jälkeen Hirvonen palasi takaisin Kouvoihin.

Keväällä 2022 Hirvonen siirtyi Katajaan kaksivuotisella pelaajasopimuksella. Ensimmäisissä Katajassa pelaamissaan otteluissa Hirvonen rikkoi merkittäviä rajapyykkejä, kun hän saavutti 500 onnistunutta kolmen pisteen heittoa ja 3 000 tehtyä pistettä Korisliigassa.

Hirvonen on pelannut yhteensä 86 ottelua juniorimaajoukkueissa ja 23 ottelua haastajamaajoukkueessa. Piste-ennätyksensä Korisliigassa Hirvonen kirjautti tammikuussa 2018, kun hän heitti 33 pistettä Kouvojen kotiottelussa Helsinki Seagullsia vastaan. Toinen Hirvosen merkittävä ennätys on 14 koriin johtanutta syöttöä yksittäisessä ottelussa.

## Lähteet
Hennadi Boholjubov

**Hennadi Borysovytš Boholjubov** (, s. 20. tammikuuta 1962 Dnepropetrovsk, Ukrainan SNT) on ukrainalainen oligarkki. Hän on Ukrainan suurimman liikepankin PrivatBankin yksi pääomistaja; toinen omistaja on miljardööri Ihor Kolomoiskyi. Boholjubovin arvioidaan kuuluvan Ukrainan viiden varakkaimman miljardöörin joukkoon. Vuoden 2014 keväällä Forbes-lehti arvioi Boholjubovin varallisuudeksi 2,1 miljardia dollaria. Edellisvuonna toinen julkaisu oli arvioinut omaisuudeksi 3,9 miljardia dollaria.

Miljardööri Boholjubovilla on Ukrainan yhteiskunnassa monia samanaikaisia rooleja. Maan suurimman liikepankin (PrivatBank) toisena pääomistajana hän voi olla ohjaamassa monien yhteiskunnallisesti tärkeän yrityksen toimintaa. Hallintaan kuuluu esimerkiksi lentoyhtiöitä (mm. Dniproavia, Donbassaero) ja joukkotiedotusvälineitä (1+1 media).

## Lähteet

## Aiheesta muualla
* Kuvaus Boholjubovista Korrespondent-lehden miljardöörilistalla (2013)   (korrespondent.net)
* Kuvaus Boholjubovista Forbesin miljardöörilistalla (2014)  (forbes.com)
* 
* Bogolyubov Foundation  (bogolyubovfoundation.com)
Georg Ehrnrooth

**Georg Ehrnrooth** viittaa seuraaviin henkilöihin:

*Georg Ehrnrooth (1866–1935), suomalainen vuorineuvos
*Georg C. Ehrnrooth (1926–2010), suomalainen poliitikko
*Georg Ehrnrooth (s. 1940), suomalainen vuorineuvos
*Georg Ehrnrooth (s. 1966), suomalainen sijoittaja
Selenokysteiini

**Selenokysteiini** (C3H7SeNO2) on toinen luonnossa esiintyvistä harvinaisista aminohapoista pyrrolysiinin lisäksi. Selenokysteiini on kysteiinin analogi, jonka rakenteessa rikkiatomi on korvautunut seleeniatomilla. Selenokysteiiniä tavataan niin prokaryoottien kuin eukaryoottien soluista eräistä entsyymeistä. Biokemiassa selenokysteiinin koodi proteiinien rakenteessa on Sec tai U.

## Esiintyminen ja ominaisuudet
Selenokysteiini eristettiin ja tunnistettiin ensimmäisen kerran vuonna 1978. Selenokysteiiniä esiintyy bakteereissa, arkeoneissa sekä aitotumaisissa eliöissä. Eräillä kasveilla ei esiinny selenokysteiiniä sisältäviä entsyymejä. Ihmiseltä selenokysteiiniä sisältäviä entsyymejä tunnetaan 25, jotka ovat pääosin oksidoreduktaaseja eli katalysoivat hapetus- tai pelkistysreaktioita. Eräs tärkeä selenokysteiiniä sisältävä entsyymi on glutationiperoksidaasi. Noin 80&nbsp;% ravinnon mukana saadusta seleenistä käytetään selenokysteiinin muodostamiseen. Selenokysteiiniä sisältävät entsyymit ovat jopa 1&nbsp;000 kertaa aktiivisempia kuin vastaavat kysteiiniä sisältävät entsyymianalogit.

Kysteiinin tavoin selenokysteiini hapettuu ja muodostaa helposti sidoksia muiden selenokysteiiniaminohappojen kanssa muodostaen seleenisillan. Tällaista hapettunutta dimeeristä muotoa kutsutaan selenokystiiniksi. Selenokysteiiniä voidaan valmistaa pelkistämällä selenokystiiniä. Selenokysteiinin pK<sub>a</sub>-arvo on 5,2 ja yhdiste hajoaa helposti happamissa olosuhteissa.

## Lähteet

## Aiheesta muualla
*PubChem: Selenocysteine 
*Human Metabolome Database (HMDB): Selenocysteine 
*DrugBank: Selenocysteine 
*Food Component Database (FooDB): Selenocysteine 
*Kyoto Encyclopedia of Genes and Genomes (KEGG): L-Selenocysteine 
*ChemBlink: Seleno-L-cysteine
Jimi Koskinen

**Jimi Koskinen** (s. 6. huhtikuuta 1988) on suomalainen koripalloilija, joka on urallaan edustanut Namika Lahtea, Kauhajoen Karhua, Lahti Basketballia. Hän on myös urallaan pelannut nuorten maajoukkueessa.

## Ura
Koskinen on Namika Lahden kasvatti ja hän debytoi seuran edustusjoukkueessa kaudella 2005–2006. Kaudella 2006-2007 hän oli mukana saavuttamassa hopeaa Korisliigassa kun Namika hävisi finaaleissa Espoon Hongalle. Koskinen oli mukana voittamassa Namikan kanssa Suomen-mestaruutta kaudella 2008–2009.

Koskinen siirtyi kaudeksi 2014–2015 Kauhajoen Karhuun, jossa joukkue ylsi neljännelle sijalle kauden päätteeksi hävittyään mestaruuteen asti rynnineelle Joensuun Katajalle välierissä ja KTP:lle pronssiottelussa. Kaudella 2015-2016 Koskinen palasi Lahteen edustamaan Lahti Basketballia miesten 1-B divisioonaan, jonka mestaruuden joukkue voitti kauden päätteeksi. Koskinen lopetti aktiiviuransa kauden 2015-2016 päätteeksi.

## Saavutukset

* Suomen mestaruus 2009
* SM-hopeaa 2007
* Miehet 1 B-divisioona mestaruus 2016

## Lähteet

## Aiheesta muualla
*Korisliigan pelaajaprofiili
Sirkus (täsmennyssivu)

**Sirkus** tarkoittaa esimerkiksi seuraavia asioita:

* sirkus, liikkuva viihde-esitys
* *[[Sirkus (elokuva)|Sirkus]]*, Charles Chaplinin elokuva vuodelta 1928
* *[[Sirkus (albumi)|Sirkus]]*, Dave Lindholmin albumi vuodelta 1973
* Sirkus, islantilainen televisiokanava

## Katso myös
* Circus
Nefertite – Niilin kuningatar

**Nefertite – Niilin kuningatar** () on vuonna 1961 valmistunut italialainen elokuva, jonka on ohjannut Fernando Cerchio. Tyylilajiltaan historia-aiheista peplumia edustavan elokuvan pääosia esittävät Jeanne Crain, Edmund Purdom ja Vincent Price.

## Juoni
Muinaisessa Egyptissä faarao Amenhotep naittaa kuolinvuoteellaan poikansa Amenofisin ja ylipappi Benakonin tyttären Tanitin. Kuvanveistäjä Tumosiin rakastunut Tanit hyväksyy kohtalonsa ja hänestä tulee kuningatar Nefertiti. Rakastavaiset kohtaavat, kun uusi faarao tilaa Tumosilta Nefertitin rintakuvan. Amenofis julistaa Atonin ainoaksi jumalaksi aiheuttaen papiston kapinan. Benakonin joukot hyökkäävät faaraon palatsiin, jota Nefertiti asettuu puolustamaan. Amenofis tekee itsemurhan ja Tumosin paikalle johdattama armeija kukistaa kapinan. Nefertiti nousee valtaistuimelle ja Tumos alistuu kohtaloonsa.

## Näyttelijät

## Tuotanto
*Nefertite – Niilin kuningatar* on kuvattu Supercinescope-laajakangastekniikalla Eastmancolor-väreissä Incir De Paolisin studiolla Roomassa. Se on komeissa lavasteissa tehty sujuva pukudraama, joka historiallisen aiheensa sijasta keskittyy olosuhteiden ja velvollisuudentunnon ahdistamaan rakkausjuoneensa. Jeanne Crain on vakuuttava Kleopatra-kopio, mutta elokuvan varsinainen vetonaula on Vincent Price, joka tekee kaikkensa pysyäkseen vakavana. *Nefertiten* kuvamateriaalia hyödynnettiin sittemmin Totò-parodiassa *Totò e Cleopatra* (”Totò ja Kleopatra”).

## Lähteet

## Aiheesta muualla
* 
*
Anthar l’invincibile

**Anthar l’invincibile** (”Voittamaton Anthar”; , ”Soraya, autiomaan kuningatar”; , ”Orjakauppiaat”) on vuonna 1964 valmistunut italialais-espanjalais-ranskalainen seikkailuelokuva. Tyylilajiltaan itämaisaiheista peplumia edustavan elokuvan on ohjannut Antonio Margheriti alias Anthony M. Dawson. Sen sankaria esittää Adriano Bellini alias Kirk Morris.

## Juoni
Bagdadin julma visiiri Ganor kaappaa vallan, tappaa sulttaanin ja vangitsee tämän lapset. Prinsessa Soraya pakenee ja hänet pelastaa Anthar, jonka kylän Ganor on hävittänyt. Orjakauppias Akrim kaappaa Sorayan, mutta apuun ryntäävä Anthar vie hänet turvaan vuoristolaisten luokse. Anthar lähtee Bagdadiin, jossa hän onnistuu vapauttamaan prinssi Daykorin, mutta jää itse vangiksi. Lopulta vallananastaja saa surmansa, Daykorista tulee uusi sulttaani ja Anthar ja Soraya saavat toisensa.

## Näyttelijät

## Tuotanto
*Anthar l’invincibile* on kuvattu Techniscope-laajakangastekniikalla Technicolor-väreissä Incir De Paolisin studiolla Roomassa sekä Algerian autiomaassa. Se on pikkurahalla tehtailtu rutiiniseikkailu, jonka tekijöiden huolimattomuudesta kertoo sekin, että johdannossa juontaja kutsuu sankaria Antaresiksi. Elokuvan kohokohtia ovat Margheritille tyypillinen peilisali ja Antharin kamppailu sarvikuonoa vastaan.

## Lähteet

## Aiheesta muualla
*
Star & Dagger

**Star & Dagger** on yhdysvaltalainen blues rock -yhtye, joka perustettiin vuonna 2010.

## Historia
Yhtyeen perusti New Orleansissa vuonna 2010 basisti Sean Yseultin (oik. Shauna Reynolds, ex. White Zombie), kitaristi Donna She Wolf (ex. Cycle Sluts from Hell) ja solisti Marcy Von Hessling. Yhtyeen kiertuekokoonpanossa on ollut mukana myöskin Dave Catching kitaristina ja Dustin Crops rumpalina. 

## Diskografia
### Studioalbumit
* 

### EP:t
* 

## Aiheesta muualla
* Yhtyeen Facebook-sivusto
* Star & Dagger yhtyeen alasivusto Sean Yseultin kotisivulla
Livio Lorenzon

**Livio Lorenzon** (6. toukokuuta 1923 Trieste – 23. joulukuuta 1971 Latisana) oli italialainen elokuvanäyttelijä, joka on kuuluisa lukuisista ”pahiksen” rooleistaan.

Lorenzon osallistui toiseen maailmansotaan, kokeili eri ammatteja ja työskenteli Radio Triesten kuuluttajana. Hänen ensimmäinen elokuvansa oli Nerino Florio Bianchin *Ombre su Trieste* (”Triesten varjot”, 1951), jossa hän esiintyi salanimellä Elio Ardan.

Siirryttyään Roomaan Lorenzon näytteli muutamissa italialaiskomedioissa kuten Dino Risin *Il vedovo* (”Leski”) ja Mario Monicellin *[[Suuri sota]]* (*La grande guerra*, molemmat 1959). Voimakaspiirteinen, kalju ja mustapartainen näyttelijä erikoistui pian seikkailu- ja peplum-elokuvien sadististen roistojen rooleihin, mutta esitti joskus myös positiivisia henkilöhahmoja. 1960-luvun loppupuolella Lorenzon esiintyi useissa spagettiwesterneissä käyttäen toisinaan taiteilijanimeä *Charlie Lawrence*. Hän teki myös parodiaelokuvia ja työskenteli televisiossa.

Lorenzon tunnettiin Cinecittàssa hyväsydämisenä juoppona. Hänen veljensä Gianni Solaro oli myös näyttelijä ja hänen vaimonsa toimi kuubalaisen Chelo Alonson sijaisnäyttelijänä.

## Elokuvia
* *[[Afrodite, dea dell’amore]]*, 1958
* *[[Goliat ja barbaarit]]*, 1959
* *[[Voittamaton gladiaattori]]*, 1961
* *[[Ursuksen kosto]]*, 1961
* *[[I sette gladiatori]]*, 1962
* *[[Zorro ja kolme muskettisoturia]]*, 1963
* *[[Ercole contro Roma]]*, 1964
* *[[Viimeinen gladiaattori]]*, 1964
* *[[Ercole, Sansone, Maciste e Ursus gli invincibili]]*, 1964
* *[[Ercole contro i tiranni di Babilonia]]*, 1964
* *[[Spartan gladiaattorit]]*, 1964
* *[[La vendetta dei gladiatori]]*, 1964
* *[[Il gladiatore che sfidò l’impero]]*, 1965
* *[[Hyvät, pahat ja rumat]]*, 1966

## Lähteet

## Aiheesta muualla
* Elonet: Livio Lorenzon
* Internet Movie Database: Livio Lorenzon
Pyhänkorva

**Pyhänkorva** oli maatila Kokemäellä Kokemäenjoen eteläpuolella Tulkkilan kylän rajalla. Tila on tunnettu keskiajalta asti ja se on säilynyt siitä asti yksinäistilana. Tila on ilmeisesti ollut tuomiokirkon hallussa 1300-luvulla.

## Omistajuus
On epäselvää miten Pyhänkorvan tila oli joutunut tuomiokirkolle 1300-luvulla. Epäselvää on myös miten Erik Flemingin äiti Elina Björnintytär sai tilan itselleen. Erik Fleming omisti tilan vuonna 1541 ja hän sai  Pyhänkorvan veljeltään Ivar Flemingiltä heidän äitinsä perinnön jaossa koko Ruotsissa sijaitsevaa perinnönosaa vastaan. Erik Fleming vaihtoi sen Ulvilan Suoliston lampuotilan kanssa kahteen Jöns Knuutinpoika Kurjen tilaan Paimiossa. Pyhänkorva oli vuoteen 1706 Kurkien rälssilampuotilana. 1700-luvun lopussa tilan omistajiksi tulivat Kokemäenkartanon herrat, jotka omistivat tilan 1900-luvun lopulle saakka.

Pyhänkorvaa pidettiin 1800-luvulla jonkinlaisena lehtona tai palvontapaikkana jonka lähellä oli molemmin puolin jokea jakokuntien välinen raja.

## Päärakennus
Tilan päärakennus on tiilinen, harmaaksi rapattu kartano. Kartano on kaksikerroksinen ja pyramidikattoinen. Kartano on rakennettu vuonna 1933 ja sen on suunnitellut arkkitehti K. Jansson. 

## Lähteet

* 
* Jutikkala, Eino & Nikander, Gabriel (toim.): Suomen kartanot ja suurtilat II. Helsinki: Kivi, 1941.
* Kokemäen kaupungin kotisivut
Fernando Cerchio

**Fernando Cerchio** (7. elokuuta 1914 Luserna San Giovanni – 19. elokuuta 1974 Mentana) oli italialainen elokuvaohjaaja ja käsikirjoittaja.

Cerchio opiskeli taideakatemiassa ja Rooman kokeellisessa elokuvakeskuksessa ja työskenteli sen jälkeen dokumenttielokuvien ohjaajana Luce-instituutissa. Hänen ensimmäinen näytelmäelokuvansa oli *La buona fortuna* vuonna 1946. Toisen maailmansodan jälkeen Cerchio ohjasi lähes kolmekymmentä viihde-elokuvaa, joiden tyylilajit vaihtelevat peplumista komedioihin.

Elokuvaaja Carlo Cerchio on Fernando Cerchion poika.

## Elokuvia
* *[[Nefertite – Niilin kuningatar]]*, 1961

## Aiheesta muualla
* Elonet: Fernando Cerchio
* Internet Movie Database: Fernando Cerchio
Elokuun yö

**Elokuun yö** on Suomeen muuttaneen belgialaisen taiteilijan Alfred William Finchin öljyvärityö kankaalle, 35 × 45 cm, vuodelta 1898.  Arvid Sourander lahjoitti maalauksen Ateneumin taidemuseoon vuonna 1941.

Finch muutti Suomeen vuonna 1897 Louis Sparren kutsusta Porvoon Iris-tehtaan keramiikkaosaston johtajaksi. Belgiassa hän oli kuulunut perustajajäsenenä Les Vingt -ryhmään, joka piti ensinäyttelynsä vuonna 1884. Vuoden 1887 kevätnäyttely, jossa oli mukana Georges Seurat’n pointillistisia teoksia, sai Finchin muuttamaan tyylisuuntaa ja hänestä tuli uusimpressionistinen divisionisti. Yleisön kuivakiskoisuus ja hänen oma kiinnostuksensa keramiikkaan sai hänet kuitenkin luopumaan maalaamisesta vuonna 1892.

Porvoossa maalattu *Elokuun yö* on Finchin varhaisin tunnettu Suomessa päivätty maalaus. Maalauksessa hän pyrki tavoittamaan suomalaisen kesäyön valon, joka oli hänelle uutta. Värien käytön osalta maalaus on uusimpressionistinen, mutta väritäplät ovat suurempia ja suurpiirteisempiä kuin niissä aiemmin. Finch ei tiettävästi lähettänyt *Elokuun yö* -maalausta näyttelyihin.

## Lähteet

## Aiheesta muualla
* Maalaus Suomen Kansallisgallerian sivuilla: Kokoelmat: Elokuun yö. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FE42_Object_Identifier%2FA_III_2407
Silvio Amadio

**Silvio Amadio** (8. elokuuta 1926 Frascati – 19. toukokuuta 1995 Rooma) oli italialainen elokuvaohjaaja ja käsikirjoittaja.

Amadio aloitti elokuvauransa 1950-luvulla dokumentintekijänä ja muun muassa Raffaello Matarazzon apuohjaajana. Vuosikymmenen loppupuolelta lähtien hän ohjasi ja käsikirjoitti yli kaksikymmentä viihde-elokuvaa, jotka eivät yleensä saavuttaneet suurta menestystä. 1970-luvulla hän toimi tuottajana ja Italian elokuvateollisuuden yhdistyksen Anican hallituksen jäsenenä.

## Elokuvia
* *[[Voittamaton soturi]]*, 1960
* *[[Le sette folgori di Assur]]*, 1962

## Aiheesta muualla
* Elonet: Silvio Amadio
* Internet Movie Database: Silvio Amadio
Pantelís Kafés

**Pantelís Kafés** (, s. 24. kesäkuuta 1978) on kreikkalainen entinen jalkapalloilija ja Euroopan mestari vuodelta 2004. Hänen pelipaikkansa oli keskikenttä. Kafés edusti koko uransa kreikkalaisseuroja. Poiketen tavallisista kenttäpelaajista Kafésin pelinumero oli seurajoukkueessa 1. Kreikan jalkapallomaajoukkueessa tuota numeroa käytti maalivahti Antónios Nikopolídis, joten Kafés joutui käyttämään numeroa 16.

## Seurajoukkueura
Pontioi Veriasissa 90-luvun puolessa välissä ammattilaisuransa aloittanut Kafés siirtyi vuonna 1997 PAOK FC:hen, jossa pelatun seitsemän kauden aikana hän pelasi kotimaan liigassa lähes 150 ottelua. Hän voitti kaksi kertaa PAOKissa myös Kreikan cupin. Vuonna 2003 Kafés siirtyi Kreikan suurseuraan Olympiakos FC:hen, jossa hän pääsi pelaamaan Mestarien liigaa, tehden kaksi maalia Santiago Bernabéulla Real Madrid CF:ää vastaan. Neljän Olympiakos-kauden, kahden liigamestaruuden ja kahden cupvoiton jälkeen Kafés siirtyi AEK Athens F.C.:hen. Hän pelasi seurassa peräti seitsemän kautta, joidenka aikana hän voitti Kreikan cupin jo neljättä kertaa urallaan, vuonna 2011. Vuonna 2012 hän siirtyi kotikaupunkinsa Veria FC:hen, jossa hän myös lopetti ammattilaisuransa vuonna 2013. Hän on käynyt myöhemmin MLS-seura Philadelphia Unionin testileirillä.

## Maajoukkueura
Nuorten maajoukkueessa peräti seitsemän vuotta pelannut Kafés kuului Kreikan jalkapallomaajoukkueeseen, kun tämä voitti sensaatiomaisesti vuoden 2004 EM-kisat Portugalissa. Kaiken kaikkiaan Kafés pelasi maajoukkueessa vuosikymmenen ajan; vuodesta 2001 vuoteen 2011. 

## Lähteet
* http://www.transfermarkt.co.uk/en/pantelis-kafes/profil/spieler_9684.html?from=direktErgebnis
* http://www.national-football-teams.com/player/2670/Pantelis_Kafes.html
Saint-Imier

**Saint-Imier** on Luoteis-Sveitsissä Bernin kantonin ranskankielisessä osassa sijaitseva kunta, jossa asukkaita on runsaat 5&nbsp;000.

## Sijainti
Saint-Imier sijaitsee Juravuoristossa, lähellä Ranskan rajaa, Suzejoen laaksossa, kymmenkunta kilometriä La Chaux-de-Fonds’sta koilliseen ja viitisentoista kilometriä Bielistä länteen. 

## Historiaa
Kylä sai alkunsa Himerius-nimisen, myöhemmin pyhimykseksi julistetun munkin asettuessa seudulle 600-luvulla. Paikalla toimineen kirkon ja luostarin ympärille kehittyi asutusta viimeistään 800-luvun aikana. Nykyiset Saint-Imierin kirkot on rakennettu 1000- ja 1200-luvuilla.

1800-luvun jälkipuoliskolla seudulla saavutti suosiota anarkistinen työväenliike, joka järjesti Saint-Imierissä Anarkistisen internationaalin vuonna 1872.

## Talous
Saint-Imier tunnetaan kellojen valmistuksestaan. Siellä on muun muassa vuonna 1867 perustetun Longines-kellovalmistajan kotipaikkana. Lisäksi Saint-Imierissä toimii Longinesin kellomuseo. Myös Breitlingin kellotehdas perustettiin paikkakunnalla vuonna 1884.

## Lähteet
*

### Viitteet

## Aiheesta muualla

*
Kauppakeskus Like

**Kauppakeskus Like** (aikaisemmin **Lielahtikeskus**) on vuonna 2014 avattu kauppakeskus Tampereen länsipuolella Lielahden kaupunginosassa. Kauppakeskuksesta on sisäkautta kulkuyhteys viereiseen Prisma-hypermarkettiin.

Keskuksen erityispiirteenä on mainittu, että kaupungin palvelut ja kaupalliset palvelut toimivat samassa rakennuksessa. Kahdessa ensimmäisessä kerroksessa on  muodin, vapaa-ajan ja hyvinvoinnin erikoisliikkeitä sekä kahviloita ja ravintoloita. Kauppakeskuksen ylimpään kerrokseen on keskitetty Tampereen kaupungin julkiset palvelut: kirjasto, terveysasema, hammashoitola, äitiys- ja lastenneuvola sekä ikäihmisten palvelukeskus ja päiväkeskus. Liike- ja palvelutilaa on yhteensä noin 13&nbsp;200 neliötä. Tilasta on vuokrattu avausvaiheessa noin 90 %.

Lielahtikeskuksen omistaa Keva. Keskuksen kaupallisesta johtamisesta vastaa , CBRE Finland Oy.

Keskuksen rakentaja oli NCC ja arkkitehtitoimisto *Arkkitehdit A3 Oy*. Rakentaminen alkoi 2012. Hankkeen kokonaisarvo oli noin 50 miljoonaa euroa.

Kauppakeskus Like on toteutettu kansainvälisen BREEAM-ympäristösertifikaatin vaatimusten mukaisesti. Like on sertifioitu 2024 BREEAM In-Use -ympäristösertifikaatilla ja kauppakeskus on saavuttanut luokitustason Very Good..

Syyskuussa 2020 kauppakeskuksen nimi muuttui Lielahtikeskuksesta muotoon Kauppakeskus Like.

## Lähteet

## Aiheesta muualla
* Kauppakeskus Like
Goat Simulator

**Goat Simulator** on ruotsalaisen Coffee Stain Studiosin kehittämä ja julkaisema kolmannen persoonan simulaatiopeli, joka julkaistiin 1. huhtikuuta 2014 Microsoft Windowsille Steamista ladattavana. Peli julkaistiin 27. kesäkuuta myös Linuxille ja Mac OS X:lle. Pelissä ideana on ohjata vuohta, jolla kuuluu aiheuttaa mahdollisimman paljon tuhoa avoimessa pelimaailmassa.

Microsoft paljasti Gamescom-messuilla 2014 *Goat Simulatorin* tulevan Xbox Onelle. Peli julkaistiin syyskuussa Androidille ja iOS:lle. 

Huhtikuussa 2015 peli julkaistiin Xbox 360 & One -pelikonsoleille.  Elokuussa 2015 peli julkaistiin myös PlayStation 3 ja 4 -pelikonsoleille. 

Peli sai alkunsa, kun sen kehittäjät tekivät sen aluksi vitsillä ja laittoivat videon YouTubeen. Videosta tuli niin suosittu, että se päätettiin tehdä oikeasti.

## Pelaaminen

Pelissä pelaajalla on hallussaan vuohi, jota hän voi ohjata ympäriinsä avoimessa pelimaailmassa. Ideana on ohjata sitä ja aiheuttaa mahdollisimman paljon tuhoa. Vuohi osaa juosta, hypätä, tarttua esineisiin kielellään ja puskea. Vuohi voi tehdä useita eri asioita maailmassa, kuten hyppimään trampoliinilla ja lentelemään rakettirepulla. Pelaaja ansaitsee pisteitä eri asioista ja saa saavutuksia eri teoista, kuten saavuttamalla tietyn korkeuden.

Peliin on piilotettu paljon easter eggejä. Pelaaja voi esimerkiksi erääseen taloon sisälle mennessään pelata *Flappy Goatia*, joka on parodia *[[Flappy Bird]]* -pelistä.. Pelaaja voi myös päästä vuohien kuninkaaksi kiipeämällä erään tornin huipulle ja menemällä sinne sisään.

*Goat Simulator* sai kesäkuun 3. päivä uuden päivityksen. Päivitys lisäsi peliin uuden kartan, uusia esineitä, kuten polkupyörän ja moninpelin. Alun perin julkaisuajankohdaksi suunniteltiin toukokuun puoltaväliä, mutta se siirrettiin kesäkuulle, jotta uutta pelialuetta voitaisiin vielä parannella.

## Vastaanotto

*Goat Simulator* sai ilmestyessään ristiriitaisen vastaanoton. Pelillä on Metacriticin sivuilla 61 prosentin keskiarvo 36 arviosta ja GameRankingsin sivuilla 62,33 prosentin keskiarvo 24 arviosta. IGN:in sivuilla Dan Stapleton totesi, että "*Goat Simulator* ei ole kummoinen peli, mutta se on todella hyvää ajanvietettä" ja antoi pelille arvosanaksi 8.0/10. Game Informer antoi pelille arvosanaksi 5.0/10 ja Eurogamer 7/10.

Peli on myynyt elokuuhun 2014 mennessä yli miljoona kappaletta.

## Lähteet

## Aiheesta muualla
* Pelin viralliset kotisivut
Sylvain Marveaux

**Sylvain Marveaux** (s. 15. huhtikuuta 1986) on ranskalainen jalkapalloilija, joka edustaa Ligue 1:ssä pelaavaa En Avant de Guingampia lainasopimuksella Valioliigan Newcastle Unitedista. Hän on pelipaikaltaan keskikenttäpelaaja, ja hän viihtyy vasemmassa laidassa. Ranskan alle 21-vuotiaiden jalkapallomaajoukkueessa Marveaux on pelannut 11 ottelua. Marveauxilla on myös Martiniquen kansalaisuus.

## Seurajoukkueura
Marveaux aloitti ammattilaisuransa vuonna 2006 kasvattajaseurassaan Stade Rennaisissa, jossa hän pelasi vuoteen 2011 asti. Vuonna 2011 Marveaux siirtyi Rennesistä englantilaiseen Newcastle Unitediin, jonka riveissä hän on pelannut sekä Valioliigaa että Eurooppa-liigaa. Hän on tehnyt yhden maalin Valioliigassa sekä Eurooppa-liigassa. Heinäkuussa 2014 Marveaux siirtyi lainalle kotimaansa Ligue 1:n En Avant de Guingampiin kauden 2014-2015 loppuun ylettyvällä sopimuksella.

## Maajoukkueura
Marveaux edusti vuosina 2006-2008 Ranskan alle 21-vuotiaiden jalkapallomaajoukkuetta. Hän pelasi joukkueessa 11 ottelua ja teki neljä maalia.

## Lähteet
* http://www.transfermarkt.co.uk/en/sylvain-marveaux/profil/spieler_39909.html
Anarkistinen internationaali

**Anarkistinen internationaali** (myös **Anti-autoritarinen internationaali**, ) oli vuosina 1872–1877 toiminut anarkistisen työväenliikkeen kansainvälinen yhteistyöjärjestö. Se syntyi Ensimmäisen internationaalin hajottua vuoden 1872 Haagin kongressin jälkeen marxilaisten ja anarkistien välisiin riitoihin. Niiden taustalla olivat Karl Marxin ja Mihail Bakuninin erimielisyydet työväenliikkeen aatteellisissa kysymyksissä.

Anarkistisen internationaalin ensimmäinen tapaaminen järjestettiin Sveitsin Saint-Imierissä, jossa 15.–16. syyskuuta 1872 kokoontui lukuisia anarkisteja eri puolilta Eurooppaa ja Pohjois-Amerikkaa. Koollekutsujana toimivat niin sanotun Juran federaation sveitsiläiset anarkistit, jotka olivat muodostaneet Ensimmäisen internationaalin merkittävimmän anarkistiryhmittymän. Paikalle saapui yhteensä 15 delegaatiota Sveitsistä, Italiasta, Espanjasta, Ranskasta ja Yhdysvalloista. Ne vastustivat Karl Marxin johtoasemaa Ensimmäisessä internationaalissa ja keskusjohtoisen työväenliikkeen sijasta kannattivat paikallisten toimijoiden autonomiaa. Tunnetuista anarkisteista kongressiin osallistuivat muun muassa Mihail Bakunin ja Errico Malatesta. 

Anarkistinen internationaali toimi vuoteen 1877 saakka. Sen jälkeen vuonna 1881 perustettiin muun muassa niin sanottu Musta internationaali. Elokuussa 2012 Saint-Imiersissä järjestettiin kansainvälinen anarkistien ja libertaristien tapaaminen internationaalin 140-vuotisjuhlan kunniaksi.

## Lähteet
* Steklov, G. M.: "History of The First International"

### Viitteet

## Aiheesta muualla
*Anarkistisen internationaalin ohjelma (englanniksi)
Timur Inapshba

**Timur Inapshba** (s. 30. toukokuuta 1978) on suomalais-israelilainen futsalpelaaja, joka edustaa Futsal-liigassa pelaavaa Ilves FS:tä. Hän on pelannut myös Suomen futsalmaajoukkueessa. Inapshban vahvuuksia ovat maalinteko ja lähtönopeus. 

Hän pelasi Ilves FS:ssä aiemmin vuodesta 2009 vuoteen 2015 asti ja voitti joukkueen riveissä viisi kertaa Suomen mestaruuden. Kaudeksi 2015–2016 Inapshba siirtyi Sievi Futsaliin ja voitti seuran kanssa Suomen mestaruuden vuonna 2015. Kaudeksi 2016–2017 hän palasi kuitenkin takaisin Ilvekseen. **Hän on ainoa suomalainen futsalpelaaja, joka on voittanut kuusi peräkkäistä Suomen mestaruutta.**

Israelilaissyntyinen Inapshba sai Suomen kansalaisuuden vuonna 2011.

Jalkapallossa Inapshba edustaa Kolmosessa pelaavaa Ilves-Kissoja.

## Lähteet
* http://www.ilvesfs.fi/joukkue.php?pelaaja_id=16
Anass Achahbar

**Anass Achahbar** (s. 13. tammikuuta 1994) on alankomaalais-marokkolainen jalkapalloilija, joka edustaa Alankomaiden toisella sarjatasolla pelaavaa Dordrechtia. Vasenjalkainen Achahbar on pelipaikaltaan hyökkääjä. 

## Ura
Achahbar on pelannut Alankomaiden eri nuorisomaajoukkueissa ja oli vuoden 2013 alle 19-vuotiaiden EM-kilpailuiden paras maalintekijä yhdessä Gratas Sirgedasin ja Alexandre Guedesin kanssa neljällä maalillaan. Vuonna 2011 hän voitti Alankomaiden alle 17-vuotiaiden maajoukkueen kanssa EM-kultaa. 

Feyenoordin kasvatti ja rotterdamilaisjoukkueessa uransa aloittanut Achahbar siirtyi kauden loppuun kestävällä lainasopimuksella Arminia Bielefeldiin lokakuussa 2013. Hän palasi Feyenoordiin kesäkuussa 2014. 

## Lähteet
* http://www.transfermarkt.co.uk/en/anass-achahbar/profil/spieler_182554.html
Reijo Lahtinen

**Reijo Lahtinen** (s. 14. elokuuta 1939 Kangasala) on suomalainen näyttelijä ja oopperalaulaja.

Lahtinen vietti lapsuutensa Kangasalan asemanseudulla. Hän opiskeli Tampereen Musiikkiopistossa ja Sibelius-Akatemiassa sekä ulkomailla, opettajinaan muiden muassa Matti Hannula, Jaakko Ryhänen ja Juri Stutnik. Lahtinen on laulanut Tampereen Oopperassa 1960-luvulta alkaen sekä vieraillut Suomen Kansallisoopperassa ja Savonlinnan oopperajuhlilla. Lisäksi hän on esiintynyt televisiossa ja useissa teattereissa
sekä laulu- että puherooleissa.

Tampereen Teatterissa Lahtinen teki vuonna 1984 Valjeanin roolin musikaalissa Les Misérables (vuoden 1980 versio). Pyynikin kesäteatterissa Lahtinen oli vuonna 1980 mukana Edvin Laineen ohjaamassa Minna Canthin näytelmässä *Roinilassa*.

Lahtinen on antanut myös muun muassa kirkkokonsertteja. Hän oli mukana Atso Almilan ja Antti Tuurin *Ameriikka*-oopperassa Ilmajoen Musiikkijuhlilla 1992, ja hän laulaa myös siitä tehdyllä levytyksellä.

Lahtinen näytteli pankinjohtaja Veikko Niemisen roolin TV-sarjassa *[[Metsolat]]*.

## Lähteet

## Aiheesta muualla
*
Antti Teittinen

**Antti Teittinen** (s. 15. elokuuta 1981) on suomalainen futsalpelaaja, joka edustaa Futsal-liigassa pelaavaa Ilves FS:ää. Hän toimii myös seuran valmentajana. Teittinen on edustanut Ilvestä koko uransa.

Suomen futsalmaajoukkueen vakiokalustoon kuuluva Teittinen on pelannut maajoukkueessa kolmanneksi eniten otteluita kautta-aikain (107) ja tehnyt niissä 15 maalia. Hän on 171 senttimetriä pitkä. 

## Lähteet
* http://www.ilvesfs.fi/joukkue.php?pelaaja_id=1 
* http://www.palloliitto.fi/maajoukkueet/futsalmaajoukkue/pelaajat/antti-teittinen
Sewolin uppoaminen

Matkustajalaiva **MV Sewolin uppoaminen** () tapahtui 16. huhtikuuta 2014 laivan ollessa matkalla Incheonista Jejuun. Alus kallistui ja kääntyi ympäri ennen uppoamistaan. Sillä oli 476 matkustajaa, joista suurin osa oli opiskelijoita. 

Alus lähetti hätäsanoman 2,7 kilometrin päässä Gwanmaen saaresta kello 8.58 Korean aikaa. Evakuointikäsky annettiin vasta 40 minuuttia sen jälkeen, kun laiva alkoi kallistua. Matkustajia oli kielletty poistumasta uppoavasta laivasta. Kalastaja- ja muut pienalukset pelastivat useita ihmisiä ennen Korean rannikkovartioston aluksia. Onnettomuudessa kuoli 304 ihmistä ja 9 katosi. Alkuvuodesta 2017 pelastusryhmä löysi yhden kadonneen opiskelijan ruumiin. Ruumiin mukana löydettiin myös laukku sisältöineen. Löydetty ruumis oli 17-vuotiaan Jo Eun Hwan, joka tunnistettiin hampaiden avulla. Kadonneiden kahdeksan henkilön etsintöjä on pyydetty jatkamaan.

*Sewolissa* oli liikaa lastia, mikä teki laivan epävakaaksi. Kun laivan kokematon ruorimies teki äkkikäännöksen, lasti liikkui. Tämän vuoksi laiva kallistui ja alkoi upota.

Laivan miehistön toimintaa on kritisoitu ankarasti Etelä-Korean mediassa. Etelä-Korean presidentti vertasi miehistön toimintaa murhaan. Laivan päällikkö sai 36 vuoden vankeustuomion ja kaikkiaan 15 laivan miehistön jäsentä sai vankeustuomion osallisuudestaan turmaan. Laivan varustamoyhtiön toimitusjohtaja sai kymmenen vuoden vankeustuomion osallisuudestaan turmaan.

Laiva nostettiin pintaan maaliskuussa 2017.

## Lähteet

## Aiheesta muualla
Epic Meal Time

**Epic Meal Time** on kanadalainen videopalvelu YouTubessa esitettävä ruoanlaitto-ohjelma, joka tunnetaan sen hyvin runsaskalorisista aterioista, jotka on suurilta osin toteutettu lihatuotteista (painottuen erityisesti pekoniin) ja myös alkoholista (varsinkin Jack Daniel'sistä). Ohjelma teki debyyttinsä lokakuussa 2010 ja siitä lähtien se on julkaissut uuden jakson joka tiistai. Ohjelmaa pyörittää Harley Morenstein sekä joukko hänen kavereitaan. *Epic Meal Time* voitti vuonna 2011 Shorty Awardin ruokakategoriassa.

Aluksi sarjan jaksoja kuvattiin Quebecin Montrealissa, mutta myöhemmin jaksoja on kuvattu Kaliforniassa, jossa muutamat vierailevat tähdet, kuten Tony Hawk ja Smosh, ovat esiintyneet.

Joulukuussa 2012 *Epic Meal Time* aloitti *Epic Chef*-nimisen spinoff-sarjan tekemisen, johon oli saatu inspiraatiota Food Networkin televisiosarjasta *[[Chopped]]*. Tässä sarjassa kaksi kokkia kilpailee siitä, että kumpi saa tehtyä ensimmäisenä 45 minuutin sisällä aterian, mikä sisältää kolmea salaista ainesosaa suuriin pekoniannoksiin sekoitettuna päivän alkoholiannoksen kera.

## Lähteet
Risto Vanari

**Risto Vanari** (22. maaliskuuta 1931 Helsinki – 2. heinäkuuta 1986 Espoo) oli suomalainen ohjaaja, käsikirjoittaja ja muusikko.

Hän tuotti muun muassa vuonna 1962 valmistuneen 16-osaisen viihdeohjelman *[[Piilokamera (suomalainen televisiosarja)|Piilokameran]]* yhdessä Jukka Virtasen kanssa. Vuonna 1979 Vanari ohjasi elokuvan *[[Risto Vanarin piilokamera]]*. 

Vanari toimi myös muun muassa Erik Lindströmin orkesterissa rumpalina ja tiskijukkana Kulosaaren Casinolla. Hän työskenteli myös helsinkiläisissä mainostoimistoissa.

## Teoksia

* *Yritys*, 1959, televisionäytelmä 

## Lähteet
Stephen Amell

**Stephen Adam Amell** (s. 8. toukokuuta 1981) on kanadalainen näyttelijä, joka tunnetaan pääroolistaan Oliver Queeninä / Vihreänä Nuolena Arrowverse-televisiouniversumissa, alkaen hahmon omasta televisiosarjasta *[[Arrow (televisiosarja)|Arrow]]*.

## Ura
Amellin ensimmäinen televisiorooli oli spinningohjaajana *[[Älä kerro äidille 2]]* -sarjassa vuonna 2005. Uransa alulla hän näytteli kanadalaisissa televisiosarjoissa, kuten *[[Rent-a-Goalie]]*, *[[Sydänmailla (kanadalainen televisiosarja)|Sydänmailla]]* ja *[[ReGenesis]]*. Roolistaan *ReGenesiksessä* hän sai vuonna 2007 Gemini-palkinnon. Esiinnyttyään pienissä rooleissa esimerkiksi *[[C.S.I. Miami]]ssa* ja *issa* Amell sai vuonna 2011 näkyvämmän joskin lyhyen roolin *[[Vampyyripäiväkirjat|Vampyyripäiväkirjojen]]* toiselta tuotantokaudelta Brady-nimisenä ihmissutena. Häntä harkittiin myös *[[Spartacus (televisiosarja)|Spartacuksen]]* toisen kauden (*Spartacus: Gods of the Arena*) pääosaan.

Syksyllä 2011 Amell esiintyi suuremmassa roolissa HBO:n televisiosarjassa *[[Hung]]* ja sai vierailevan roolin *[[Rakkauden anatomia]]ssa*. Tammikuussa 2012 hänet valittiin näyttelemään pääosaa The CW:n sarjassa *Arrow*, joka perustuu DC Comics -kustantamon Vihreä Nuoli -sarjakuvahahmoon.

Valkokankaalla Amell on esiintynyt Richard Attenborough’n elokuvassa *[[Closing the Ring]]* (2007). Hän on tehnyt myös ääniroolin Vihreänä Nuolena videopelissä ** (2013).

Amell näytteli Casey Jonesia kesällä 2016 ensi-iltansa saavassa elokuvassa *[[Teenage Mutant Ninja Turtles: Out of the Shadows]]*. Hänet valittiin rooliin maaliskuussa 2015.

## Yksityiselämä
Amell on kotoisin Torontosta. Näyttelijä Robbie Amell on hänen serkkunsa. Joulukuussa 2012 Amell meni naimisiin mallina ja näyttelijänä tunnetun Cassandra Jeanin kanssa. Heille syntyi tytär lokakuussa 2013.
Amell ja Jean saivat toisen lapsensa, pojan, toukokuussa 2022.

## Lähteet

## Aiheesta muualla

*
Maksutalletus

__EISISLUETT__
**Maksutalletus** tarkoittaa sitä, kun velallinen henkilö täyttää suoritusvelvollisuutensa tekemällä raha-, arvopaperi- tai asiakirjatalletuksen viranomaiselle.

## Maksutalletuslaki maittain

### Suomi
Jos se, jolla on toiselta saatavana rahaa, arvopapereita tai asiakirjoja, 
*kieltäytyy suoritusta vastaanottamasta taikka 
*hänen poissaolonsa, sairautensa tai muu sellainen syy estää suorituksen tai
*jos suoritusvelvollinen ei tiedä, kenelle suoritus on toimitettava, 
suoritusvelvollisella on oikeus tallettaa suoritettava aluehallintovirastoon ja siten vapautua suoritusvelvollisuudestaan. Tästä on säännökset maksutalletuslaissa.

## Lähteet

## Aiheesta muualla
*Aluehallintovirasto: Maksutalletukset 
*Finlex: Maksutalletuslaki
Talletus

**Talletus** () voi tarkoittaa suomen kielessä seuraavia:

* talteen tai säilytettäväksi antamista tai panemista,
* tallessa pitämistä eli säilytystä tai
* talletettua omaisuutta


Wikipediassa on talletuksesta kolme erillistä artikkelia:
* esinetalletus, tallettaminen yleensä
* maksutalletus, rahan tallettaminen aluehallintovirastoon Suomessa
* pankkitalletus, rahan laittaminen pankin tilille

## Lähteet
Rita Jeptoo

**Rita Jeptoo Sitienei** (s. 15. helmikuuta 1981) on kenialainen kestävyysjuoksija, joka on keskittynyt maratonjuoksuun. Hän on voittanut Bostonin maratonin kolme kertaa, minkä lisäksi hän on voittanut Chicagon, Tukholman ja Milanon maratonit. Jeptoo sijoittui maratonilla seitsemänneksi sekä 2005 Helsingin että 2007 Osakan MM-kilpailuissa. Vuoden 2004 puolimaratonin MM-kilpailuissa hän sijoittui 14:nneksi. Vuoden 2006 maantiejuoksun maailmanmestaruuskilpailuissa (20 km) hän sijoittui kolmanneksi ja sai joukkuekilpailusta kultaa. 

Vuonna 2014 Jeptoo jäi kiinni epon käytöstä. Kenian yleisurheiluliitto antoi hänelle kahden vuoden kilpailukiellon. Kansainvälinen yleisurheiluliitto IAAF valitti tapauksesta urheilun kansainväliseen vetoomustuomioistuimeen, joka pidensi kilpailukiellon neljään vuoteen.

## Lähteet

## Aiheesta muualla

*
Haagin kongressi

**Haagin kongressi** oli 2.–7. syyskuuta 1872 Alankomaiden Haagissa järjestetty Ensimmäisen internationaalin viides kansainvälinen kongressi. Se merkitsi sosialistisen työväenliikkeen hajoamista kahtia, kun aikaisemmin samassa yhteistyöjärjestössä toimineet marxilaiset ja anarkistit erosivat toisistaan aatteellisten ristiriitojen seurauksena. Keskeisenä syynä hajoamiseen oli internationaalin perustajiin kuuluneiden Karl Marxin ja Mihail Bakuninin keskinäiset erimielisyydet. Ensimmäisestä internationaalista eronneet anarkistit perustivat vain paria viikkoa myöhemmin Sveitsin Saint-Imierissä omaksi yhteistyöjärjestökseen Anarkistisen internationaalin.

Marxin ja Bakuninin riitojen taustalla oli suhtautuminen vuoden takaisiin Pariisin kommuunin tapahtumiin. Pamfletissaan *[[Kansalaissota Ranskassa]]* Marx tulkitsi Pariisin kommuunin epäonnistumista niin, että on muodostettava koko proletariaattia edustava keskusjohtoinen puolue, joka myöhemmin ottaa valtion hallintaansa eli muodostaa niin sanotun proletariaatin diktatuurin. Bakuninin näkemyksen mukaan taas työläisten ja talonpoikien pitää toimia keskenään vallankumouksellisessa liitossa ilman puolueita ja johtavaa eliittiä. Myös koko valtiosta pitää hänen mukaansa luopua ja pyrkiä sen lakkauttamiseen. Bakunin sai kongressissa tukea ajatuksilleen muun muassa sveitsiläiseltä James Guillaumelta.

Ensimmäinen internationaali järjesti Haagin jälkeen vielä kaksi kongressia ennen vuonna 1876 tapahtunutta hajoamistaan. Sen toimintaa perustettiin jatkamaan Toinen internationaali vuonna 1889.

## Lähteet
*Steklov, G. M.: The Hague Congress

## Aiheesta muualla
*Haagin kongressin pöytäkirjat (englanniksi)
James Guillaume

**James Guillaume** (16. helmikuuta 1844 Lontoo – 20. marraskuuta 1916 Pariisi) oli sveitsiläinen anarkisti ja opettaja. Hän oli yksi sosialistisen työväenliikkeen ensimmäisessä internationaalissa mukana olleen radikaalin Juran federaation johtohahmoista.

## Elämä
Guillaume syntyi Lontoossa työskennelleen sveitsiläisen kellosepän poikana. Perheen muutettua takaisin kotimaahan, hän opiskeli 1860-luvulla Zürichin yliopistossa filosofiaa ja kirjallisuutta. Guillaume kiinnostui myös työväenliikkeestä ja oli vuonna 1866 mukana perustamassa ensimmäiseen internationaaliin liittynyttä sveitsiläistä osastoa. Kahta vuotta myöhemmin hän alkoi julkaisemaan *Le Progrès* -lehteä, joka oli ensimmäinen maassa ilmestynyt anarkistinen lehti. Vuonna 1871 Guillaume perusti anarkistisen Juran federaation, johon kuului lähinnä Juran kantonin alueella työskenteleviä kelloseppiä. Seuraavana vuonna järjestetyssä Haagin kongressissa hänen ryhmällään oli merkittävä osuus ensimmäisen internationaalin hajoamiseen, kun Juran federaatio kannatti Karl Marxia vastustanutta Mihail Bakuninia. Pian Haagin kongressin jälkeen Guillaume ja Juran federaatio kutsuivat koolle oman kokouksen, jossa perustettiin Anarkistinen internationaali.

Opettajana työskennellyt Guillaume oli jo 1869 erotettu virastaan poliittisen aktivisminsa vuoksi, jonka jälkeen hän johti pientä kirjapainoa Neuchâtelissa. Vuonna 1878 Guillaumen oli pakko lähteä maanpakoon Pariisiin, jossa hän muun muassa toimitti oppikirjoja. Radikaali poliittinen toiminta oli Pariisin kommuunin jälkeisessä Ranskassa mahdotonta koko 1800-luvun viimeisten vuosikymmenten ajan. Guillaume jatkoi aktivismiaan vasta vuonna 1905, jolloin hän esitteli libertaristisia ajatuksiaan ja oli mukana anarkosyndikalistisessa liikkeessä. Guillaumen pääteoksena pidetään kirjaa *L'Internationale: Documents et Souvenirs*, jossa hän käsittelee ensimmäistä internationaalia anarkistisesta näkökulmasta.

## Lähteet
*James Guillaume Anarchy Archives.
*Guillaume, James Historischen Lexikon der Schweiz.

## Aiheesta muualla
Vine (ohjelmisto)

**Vine** oli Twitterin (nykyisin X) omistama videojakopalvelu, joka antoi käyttäjien luoda sekä lähettää lyhyitä videoklippejä mobiilisovelluksella. Ohjelmistolla luodut videot ovat maksimissaan kuuden sekunnin pituisia ja niitä voitiin jakaa Vinen sosiaalisessa verkossa, tai muissa palveluissa, kuten Twitterissä ja Facebookissa. 

Twitter ilmoitti 27. lokakuuta 2016 lakkauttavansa Vinen, mutta vanhat videot säilyvät katseltavissa sivustolla.

## Historia
Vinen perustivat Dom Hofmann, Rus Yusupov ja Colin Kroll kesäkuussa 2012. Twitter osti yhtiön lokakuussa 2012, ja kauppahinnaksi raportoitiin 30 miljoonaa dollaria.

Vine julkaistiin virallisesti 24. tammikuuta 2013 ilmaisena sovelluksena iOS-laitteille. Android-versio julkaistiin 2. kesäkuuta 2013. 12. marraskuuta 2013 sovellus julkaistiin myös Windows Phonelle.

## Lähteet
UMH group

**UMH group** (United Media Holding group) on vuonna 1994 toimintansa käynnistänyt yksityinen ukrainalainen media-alan holdingyhtiö. Yhtiön kotipaikka on Kiova.  UMH group on vuodesta 2013 lähtien osa suurliikemies Serhi Kurtšenkon VETEK-yritysrypästä. 

UMH group hallitsee useita ukrainilaisia aikakauslehtiä ja radioasemia, millä toimialoilla se kertoo olevansa Ukrainan johtava viestintäyhtiö. Yhtiö tavoittelee erityisesti venäjänkielistä asiakaskuntaa niin Ukrainassa kuin Venäjälläkin. Yhtiöllä on hallinnassaan yli 50 brändiä ja se kertoo lukeutuvansa 15 suurimman IVY-maissa toimivan joukkoviestintäyhtiön joukkoon. Yhtiön brändeihin kuuluvat aikakauslehdistä Forbesin, Voguen, Argumenty i faktyn ja Komsomolskaja Pravdan Ukrainan versiot, Korrespondent ja Telenedelja verkkosivustoineen. Erillisistä  verkkosivustoista merkittävimpiä ovat bigmir.net ja football.ua. Radioasemia ovat esimerkiksi Retro FM, Naše Radio, Europa Plus ja Autoradio. Yhtiön levittää kaapeli- ja satelliittivastaanottona Menju-tv (Menu-tv)-lähetyksiä. 

## Lähteet

## Aiheesta muualla
* Columbia Journalism Review: Meet Ukraine’s media moguls (26.3.2014)  (cjr.org)
* Paweł Pieniążek: Ukraine: Are the oligarchs with the nation? (New Eastern Europe Online, 13.1.2014)   (neweasterneurope.eu)
* Columbia Journalism Review: Ukraine’s deep-rooted media problem (12/2013)  (cjr.org)
*  
* Media & Acquisitions (7/2013)  (ukrainianweek.com)
* Five Ukrainian media companies included in the ranking of the largest companies on the Post-Soviet space  (interfax.com.ua)
* IVY-maiden suurimmat mediayhtiöt (4/2013)  (rating.rbc.ru)
Rheasilvia

**Rheasilvia** on valtava törmäyskraatteri protoplaneetta-asteroidi Vestan pinnalla. Se on Vestan suurin kraatteri ja lähes yhtä leveä kuin Vesta itse. Kraatteri on geologisessa mielessä suhteellisen nuori, sillä se syntyi noin miljardi vuotta sitten. Vestan Divalia Fossae-repeämälaaksot ovat todennäköisesti syntyneet kraatterin muodostaneen törmäyksen voimasta. Lisäksi monet pienet V-tyypin asteroidit, sekä howardiitti-meteoriitit ovat todennäköisesti Rheasilvian muodostuessa Vestasta irronnutta ainesta. Kraatteri on nimetty Vestan neitsyt Rhea Silvian mukaan.

## Ominaisuudet
Rheasilvia sijaitsee Vestan eteläisellä pallonpuoliskolla. Kraatterin keskus sijaitsee kohdassa 301° läntistä pituutta, 75° eteläistä leveyttä, noin 15° Vestan etelänavalta. Rheasilvia dominoi Vestan eteläosia. Sen leveys on noin 500 km ja syvyys noin 19 km. Tämä on erittäin paljon verrattuna Vestaan itseensä, jonka keskimääräinen läpimitta on noin 525 km. Kraatterin keskushuippu on noin 180&nbsp;km leveä ja lähes kolme kertaa Mount Everestiä korkeampi. Se kohoaa 22 km ympäröivää maastoa korkeammalle ja on Aurinkokunnan toiseksi korkein vuori, ainoastaan Mars-planeetalla sijaitseva Olympus Mons on korkeampi. Rheasilvia peitti muodostuessaan osittain alleen vanhemman jättiläiskraatterin, Veneneian. Rheasilvia osottautui hieman suuremmaksi, kuin aikaisemmista Hubble-avaruusteleskoopin mittauksista arveltiin.

## Lähteet
Deutsche Hochschule für Politik

**Deutsche Hochschule für Politik** (DHfP) oli saksalainen yksityinen korkeakoulu. Se perustettiin vuonna 1920, liitettiin nykyiseen Humboldt-yliopistoon vuonna 1940 ja muutettiin yhdeksi Freie Universität Berlinin laitoksista nimellä *Otto-Suhr-Institut* vuonna 1959.

Korkeakoulun perustamisen aikoihin Weimarin tasavalta oli nuori, hävitty maailmansota ja Versaillesin sopimuksen nöyryytykset vaivasivat ihmisiä. Intellektuellien joukossa muhi fasismia edeltäneitä oikeistolaisia ajatuksia, tasavallan vastustamista, haikailua keisarikunnan aikoihin ja muukalaisvihamielisyyttä. DHfP:n liberaalit perustajat nousivat näitä oikeistolaispiirejä vastaan. Monet heistä kuuluivat Berliinin demokraattiseen yhdistykseen, jonka jäseninä oli myös juutalaisia kauppiaita ja pankkiireja.

Korkeakoulusta vastasi kannatusyhdistys, jonka jäseninä oli monia Versaillesin rauhansopimuksen allekirjoittajia kuten Walter Simons, Ernst Jaeckh, Friedrich Naumann ja Max Weber. Weber ehti kuolla ennen koulun avaamista.

Alkuvuosina kaikilta korkeakoulun opettajilta vaadittiin kirjallinen sitoutuminen tasavallan aatteiden tukemiseen. Aluksi pyrittiin kouluttamaan eri taustoista tulevia ihmisiä toimimaan nuoren tasavallan eri tehtävissä. Monet luennoijat olivat osa-aikaisia, ja suuri osa opetuksesta järjestettiin iltaisin työpäivän jälkeen. Tutkinnon suorittaminen tuli mahdolliseksi vasta 1920-luvun puolivälissä.

Fasismin nousun myötä suuri osa korkeakoulun opettajakunnasta joutui lähtemään maanpakoon vuonna 1933.

Korkeakoulu liitettiin Friedrich-Wilhelms-yliopistoon vuonna 1940. Sodan jälkeen se alkoi toimia uudelleen itsenäisenä instituuttina. Sen johdossa oli vuodesta 1948 vuoteen 1955 Otto Suhr, Berliinin kaupunginvaltuuston puheenjohtaja ja tuleva Länsi-Berliinin pormestari, joka toimi myös Freie Universität Berlinin kunniaprofessorina. Suhrin kuoleman jälkeen 1958 DHfP liitettiin Freie Universität Berliniin hänen mukaansa nimettynä instituuttina.

## Lähteet